laion/Wikipedia-Exotic huggingface dataset:
אנדריאה תומפסון

אנדריאה תומפסון (באנגלית: Andrea Thompson; נולדה ב-6 בינואר 1960) היא שחקנית אמריקאית הידועה בזכות השתתפותה בסדרות הטלוויזיה "פלקון קרסט", "בבילון 5", "ג'אג", "24" ו-"NYPD Blue". תפקידה הקולנועי הגדול הראשון היה בסרט הקולנוע "וול סטריט" משנת 1987. בשנת 1989 היא לוהקה לתפקיד ג'נל אריקסון רבת התככים בעונתה האחרונה של הסדרה "פלקון קרסט", וכן גילמה את דמותה של העיתונאית מגי דוסון בפרק העונה השלישית של "זינוק לאתמול". בשנת 1993 היא לוהקה לתפקיד הטלפתית המסחרית טליה וינטרס בסדרת המדע בדיוני "בבילון 5" למשך שתי העונות הראשונות של הסדרה. בהמשך, תומפסון הצטרפה לצוות השחקנים של הסדרה "ג'אג" בתפקיד קומנדר אליסון קרניק, העוזרת לפרקליט הצבאי הראשי של הצי והמפקחת הראשית על הארמון ראב. היא הייתה לאחת מהשחקנים שעזבו את הסדרה בעקבות ביטולה ברשת NBC לפני שנודע שהסדרה עוברת לרשת CBS. לאחר מכן, היא שיחקה בתפקיד הבלשית ג'יל קירקנדל למשך ארבע עונות בסדרה "NYPD Blue", ועזבה בשנת 2000 כדי להתחיל קריירה עיתונאית. באמצע שנות ה-2000, תומפסון חזרה למשחק עם הופעות אורח בסדרות "24", "בונז" ו"מחשבות פליליות". מדיה וקבצים בנושא אנדריאה תומפסון בוויקישיתוף אנדריאה תומפסון, במסד הנתונים הקולנועיים IMDb (באנגלית) אנדריאה תומפסון, באתר AllMovie (באנגלית) אנדריאה תומפסון, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלזרגרונד

אלזרגרונד (בגרמנית: Alsergrund) הוא רובע מספר 9 (בגרמנית: Bezirk .9) שנמצא סמוך למרכז העיר וינה שבאוסטריה. ברובע זה נמצא ביתו של זיגמונד פרויד, בית החולים הכללי של וינה (הגדול באוסטריה) ובית הקברות היהודי ברוסאו. ערך זה הוא קצרמר בנושא יישובים ובנושא אוסטריה. אתם מוזמנים לתרום לוויקיפדיה ולהרחיב אותו.
גבול גינאה ביסאו–סנגל

גבול גינאה ביסאו–סנגל נמשך לאורך 341 קילומטרים ממשולש הגבולות גינאה-גינאה ביסאו-סנגל במזרח ועד לחוף האוקיינוס האטלנטי במערב. מחציתו המזרחית של הגבול, מהמפגש עם גבול סנגל, נראית מורכבת מקטע ישר אחד, אך היא מכילה כמה קטעים שמוסטים מעט זה מזה. המחצית המערבית של קו הגבול מורכבת מקטעים קצרים ולא סדירים. האימפריה הפורטוגזית שלטה על גינאה ביסאו עוד משנת 1474. האימפריה הצרפתית הקימה את מושבת סנגל הצרפתית במאה ה-17. ועידת ברלין, שהתקיימה בשנים 1884–1885, מנעה פריצת מלחמות בין המעצמות האירופיות על שטחי אפריקה בעקבות המרוץ לאפריקה. הצרפתים והפורטוגזים חתמו על הסכם ב-12 במאי 1886 אשר תוחם את שטחי מושבותיהן באפריקה, גבולות שנותרו על כנם עד היום. בשנים 1900–1905, ועדה צרפתית-פורטוגזית סימנה את הגבול ב-184 עמודים ממוספרים, 57 מהם בגבול בין גינאה ביסאו לסנגל. הגבול נהפך לגבול בין-לאומי לאחר שסנגל קיבלה את עצמאותה מצרפת בשנת 1960 וגינאה ביסאו קיבלה את עצמאותה מפורטוגל בשנת 1974. ועידת ברלין ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
בית הספר למשחק של סמינר הקיבוצים

בית הספר למשחק של סמינר הקיבוצים נוסד בשנת 1969 והוא מהווה כיום חלק מהפקולטה לאמנויות של הסמינר. בית הספר מציע מגוון שיעורים עיוניים ומעשיים הכוללים עבודה על מונולוגים, ריקוד, תנועה, משחק עם מסיכות, דיקציה והגשת טקסט, עיצוב קול ושירה, מוזיקה וכתיבה, לשון, תולדות התיאטרון, ניתוח מחזות, משחק אישי, משחק מול מצלמה, וסדנאות העשרה. בית הספר מעודד את הסטודנטים ליצירה ולמודעות חברתית-פוליטית וזאת מתוך תפיסת השחקן כאמן יוצר בעל אחריות ולא רק ככלי קיבול. התפיסה נובעת, בחלקה הניכר, מהיות בית הספר חלק ממכללה לחינוך בעלת אג'נדה דמוקרטית ברורה. בסוף שנה ג' מעלים הסטודנטים הצגות סיום שרבות מהן זכו לאורך השנים להיות מוצגות על בימות התיאטראות בארץ. הלימודים בבית הספר נמשכים שלוש שנים ובסיומם מקבלים הסטודנטים תעודת גמר. בוגרי בית הספר שהשלימו לימודים לתעודת שחקן יכולים להשלים את לימודי תעודת הוראה ותואר .B.Ed לאחר שיעמדו בתנאי הקבלה לתואר ראשון וראיון אישי. בנוסף מציע בית הספר מציע מכינה למשחק. רבים מבוגרי בית הספר השתלבו עם השנים בתיאטראות השונים. קבוצת הצעירים החדשה של תיאטרון הבימה מורכבת רובה ככולה מבוגרי בית הספר וכך גם קבוצת הצעירים של תיאטרון יפו. בראש בית הספר עומד החל מיוני 2022 השחקן והבמאי יחזקאל לזרוב שהחליף בתפקיד את השחקן והבמאי איציק ויינגרטן שעמד בראש בית הספר 18 שנה. קטגוריה:בוגרי בית הספר למשחק של סמינר הקיבוצים אתר האינטרנט הרשמי של בית הספר למשחק של סמינר הקיבוצים בית הספר למשחק של סמינר הקיבוצים, ברשת החברתית פייסבוק
ביל מומי

ביל מומי (באנגלית: Bill Mumy ‏; נולד ב-6 במאי 1952) הוא שחקן, כותב ומוזיקאי אמריקני ודמות מפתח בפאנדום המדע בדיוני-קומיקס. הוא פרץ לתודעה בשנות ה-60 כשחקן ילד, עם הופעות בסדרות "מעשי כשפים", "אני חולם על ג'יני", "אזור הדמדומים" ו"אלפרד היצ'קוק מגיש" לפני הופעה אייקונית בסדרת המדע בדיוני "אבודים בחלל" של רשת CBS. בשנות ה-90, מומי הופיע בתפקיד נספח המינברים לניר בכל חמש עונות הסדרה "בבילון 5". מומי ידוע גם בזכות הקריירה המוזיקלית שלו כגיטריסט, זמר, מלחין וכותב שירים. הוא מועמד לפרס אמי עבור מוזיקה מקורית בסדרת הלייב אקשן-בובות "הרפתקאות בארץ הפלאות" (1992). כמוזיקאי, מומי מבצע את שיריו כסולן ולעיתים כאמן אורח, כמו גם שותף בצמד מוזיקלי. החל משנת 1988 הוא הופיע בכנס קומיק-קון, סן דייגו וכנסי קומיקס דומים כחלק מהלהקה "פיתוי התמימים" (על-שם ספרו הידוע של פרדריק ורתהם). מדיה וקבצים בנושא ביל מומי בוויקישיתוף אתר האינטרנט הרשמי של ביל מומי ביל מומי, במסד הנתונים הקולנועיים IMDb (באנגלית) ביל מומי, באתר AllMovie (באנגלית) ביל מומי, במסד הנתונים הקולנועיים KinoPoisk (ברוסית) ביל מומי, באתר ספוטיפיי ביל מומי, באתר AllMusic (באנגלית) ביל מומי, באתר MusicBrainz (באנגלית) ביל מומי, באתר Yandex.Music (ברוסית) ביל מומי, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מדי (דמות מקראית)

מָדַי הוא בנו החמישי מתוך שבעה של יפת בנו של נח במקרא, אחיהם של גומר, תירס, יוון, תובל, משך ומגוג. נחשב כאבי עם מדי, אשר נחשב בין העמים הגדולים בימי קדם. ערך מורחב – מדי ממלכת מָדַי הייתה ממלכה חזקה באסיה שהתקיימה במחצית הראשונה של האלף הראשון לפני הספירה. מדי הייתה יריבה מרה של אשור ובמאה ה-7 לפנה"ס, כרתה ברית עם בבל ויחדיו עלה בידם להביס את אשור. היא שמרה על עצמאותה כ-100 שנה עד אשר נכבשה על ידי כורש הפרסי בשנת 550 לפנה"ס. הכורדים של היום רואים עצמם כממשיכי וכצאצאי אנשי מדי, שכן הם שוכנים באזור הגאוגרפי בו הייתה קיימת אימפריית מדי. כורדים מדיה וקבצים בנושא מדי בוויקישיתוף מדי (דמות מקראית), ב"אנציקלופדיה יהודית" באתר "דעת" מדי, בלקסיקון מקרא באתר מקראנט http://www.kurdistanica.com/?q=node/78 The Return Of The Medes, Grace thru faith, ‏2014-10-12 (באנגלית אמריקאית) joelcrosenberg, With prophetic implications, the Kurds, known as the Medes in the Bible, seize oil-rich region of Iraq. What does it mean?, Joel C. Rosenberg's Blog, ‏2014-06-17 (באנגלית אמריקאית) https://www.youtube.com/watch?v=X2VPAJmz8qA ההמנון הכורדי ב-1:11 ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
ג'ף קונאוויי

ג'פרי צ'ארלס ויליאם מייקל קונאוויי (באנגלית: Jeffrey Charles William Michael Conaway‏; 5 באוקטובר 1950 - 27 במאי 2011) היה שחקן וזמר אמריקני, שנודע בזכות גילום דמותו של קניקי בסרט המוזיקלי "גריז" ושני תפקידים טלוויזיוניים - השחקן המתחיל בובי ווילר בסדרה "מונית" וקצין האבטחה זאק אלן בסדרת המדע בדיוני "בבילון 5". קונאוויי השתתף גם בסרטים "הנשר נחת" (1976), "חברי הדרקון אליוט" (1977), "מעולם לא הבטחתי לך גן של ורדים" (1977) ו"איש על הירח" (1999). תפקידים טלוויזיוניים כוללים הופעות אורח בסדרות "ימים מאושרים", "המופע של מרי טיילר מור", "קוג'אק", "ספינת האהבה", "מי הבוס?" ו"היפים והאמיצים". מדיה וקבצים בנושא ג'ף קונאוויי בוויקישיתוף ג'ף קונאוויי, במסד הנתונים הקולנועיים IMDb (באנגלית) ג'ף קונאוויי, באתר "אידיבי", מאגר הידע העברי לקולנוע ישראלי ועולמי ג'ף קונאוויי, באתר AllMovie (באנגלית) ג'ף קונאוויי, באתר Rotten Tomatoes (באנגלית) ג'ף קונאוויי, במסד הנתונים הקולנועיים KinoPoisk (ברוסית) ג'ף קונאוויי, באתר MusicBrainz (באנגלית) ג'ף קונאוויי, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קניזי

הקְּנִזִּי הוא שמו המקראי של עם המוזכר כאחד מעשרת העמים שבברית בין הבתרים ה' הבטיח לאברהם שלעתיד לבוא, צאצאיו יכבשו אותם ויספחו את נחלתם לארץ ישראל. בני השבט ישבו בדרום הארץ ונמנים עם העמים מהמוצא החוֹרִי. משערים שחלק ממשפחות הקניזי נטמעו באדומים, וחלקם נטמעו בשבט יהודה. החשובה במשפחות הקניזי שנטמעו ביהודה היא משפחת כלב, שבזמן ההתנחלות כבשה את אזור חברון וסביבותיה. הראב"ע סובר שהקיני, קנזי, והקדמוני שלושתם מבני כנען. אולם רש"י מביא את דברי המדרש שסובר שהקיני, הקניזי, והקדמוני, הם בעצם אדום, מואב ועמון. בנוסף, יהודה קיל מביא בפירושו "דעת מקרא" לספר בראשית, שככל הנראה הקנזי ישבו באזור ארץ אדום. עתניאל בן קנז הקיני שבט הקניזי במט"ח דעת מקרא על בראשית פרק ט"ו פסוק י"ט ספר במדבר, פרק ל"ב ספר יהושע, פרק י"ד האבן עזרא על בראשית פרק ט"ו פסוק י"ט רש"י על בראשית פרק ט"ו פסוק י"ט בראשית רבה, פרשה מ"ד, אות כ"ג
רינה פלג

רינה פלג (נולדה ב-8 בינואר 1940) היא פסלת וקדרית ישראלית. רינה פלג נולדה בקיבוץ שער העמקים בשנת 1940. בסוף שנות ה-50 של המאה ה-20 למדה קדרות בבצלאל. יצירותיה המוקדמות כללו, לצד כלי קדרות שהושפעו ממסורת הקרמיקה הישראלית הצעירה, ובייחוד מן הקרמיקה של חנה חר"ג צונץ, גם פיסול קטן ממדים, שנעשה על האובניים. בשנות ה-70 של המאה ה-20 פיתחה שיטה ליצירת נפחים תלת־ממדים בעזרת צינורות חומר שנקלעו בדוגמאות של סלים. בשנת 1972 עברה להתגורר בניו יורק, ארצות הברית לכמה שנים. היא שבה להתגורר בארצות הברית בשנת 1980 והחלה ללמוד במחלקה לקרמיקה באוניברסיטת אלפרד שבמדינת ניו יורק. עם סיום לימודיה השתקעה בניו יורק ופתחה שם סטודיו שבו יצרה פיסול, לצד כלים שימושיים. לאחר חזרתה לישראל, בשנת 2012, הקימה סטודיו בהגלריה לאמנות אום אל-פחם, שבו היא מלמדת קרמיקה. עבודותיה משנות ה-70 ואילך בוחנות את הדימוי האמנותי על ידי יצירת מבנים מופשטים עשויים חומר שרוף. אלו ערערו את תפיסת הקרמיקה כביטוי אמנותי נשי, והתייחסו אל הפיסול הפוסט-מודרני בן התקופה. כלי קרמיקה (1959) קנקן (1959) 1960-1958 המחלקה לקדרות, בצלאל, אקדמיה לאמנות ועיצוב, ירושלים 1982-1980 תואר שני, אוניברסיטת אלפרד, אלפרד, ניו יורק, ארצות הברית 1965 פרס ראשון, מכון האריזה והעיצוב הישראלי 1966 פרס, מכון האריזה והעיצוב הישראלי 1980 פרס ראשון בתחרות עיצוב, אוניברסיטת אלפרד, אלפרד, ניו יורק, ארצות הברית 1980 פרס גרטרוד מור, הגלריה לאמנות, אוניברסיטת רוצ'סטר, רוצ'סטר, ניו יורק, ארצות-הברית 1981 מלגה לאומנויות, הקרן הלאומית לאמנות, וושינגטון די.סי., ארצות-הברית 1982 מלגת שהייה, ארט פארק, לייסטון, ניו יורק, ארצות הברית 1982 מדליית כסף, התחרות הבינלאומית לקרמיקה אמנותית, פאנצה, איטליה 1984 מלגת נטה מרי לאמנות, לייק פלסיד, ניו יורק, ארצות הברית 1987 מענק, קרן פולוק-קרסנר, ניו-יורק 1987 ציון לשבח, תערוכת קרמיקה בינלאומית, מינו, יפן 2003 פרס חבר השופטים, הבייאנלה לקרמיקה, קוריאה 2003 מלגה, קרן אדולף ואסתר גוטליב, ניו-יורק, ארצות-הברית 2003 מלגה, הקרן לאמנויות ניו יורק (NYFA), ניו-יורק, ארצות הברית מדיה וקבצים בנושא רינה פלג בוויקישיתוף רינה פלג, באתר מרכז המידע לאמנות ישראלית, מוזיאון ישראל ראו: נזר, אורלי, "רינה פלג: פרקטיקות של קליה, פרימה ואיחוי", בתוך: רינה פלג: רשתות-אדמה, הגלריה לאמנות אול-אל פחם, אום אל פחם, 2022
התנועה היהודית הליברלית של צרפת

התנועה היהודית הליברלית של צרפת (בצרפתית Mouvement juif libéral de France או בקיצור MJLF) היא אגודה ליברלית תרבותית ודתית יהודית המזוהה עם האיגוד העולמי ליהדות מתקדמת. התנועה, שנוסדה בשנת 1977, מקדמת חיי דת ותרבות יהודיים באמצעות מרכז קהילתי ושני בתי כנסת מרכזיים. ה-MJLF הוקם ביוני 1977 על ידי חמישים משפחות בהנהגתם של הרב דניאל פרחי. רבנים רבים תרמו לפיתוח ה-MJLF, ביניהם הרב פרחי (1977–2009) סטיבן ברקוביץ', (1989-92; 1995-1997; 2004-2013), אורן פוסטל, פאולין בבה (1990–1995), גבריאל פרחי (1995) וסליה סורגט (2007). כיום בראש התנועה עומדים שלושה רבנים: פלוריאן צ'ינסקי, יאן בויסייר ודלפין הורווילר. במסגרת התנועה מתקיימים תפילות בימי שישי בערב, שבת בבוקר ובחגים וכן שיעורי דת. ביום שישי הראשון של כל חודש מתקיים טקס "שבת אלף" לילדים בגילאי שנתיים עד 6 ובני משפחותיהם, במתכונת של סיפורים מוזיקליים ומקראיים. שבת אחריה מקיימים "שבת זמרה" ובה מנגנים ניגונים מסורתיים ועכשוויים, בליווי נגנים. התנועה מארגנת קורסים, כנסים ופעילויות, לרבות יום התרבות היהודית ויום הספר. וכן פורומים, ימי נושא, שולחנות עגולים ומפגשים בין-דתיים. התנועה מפרסמת את כתב העת הרבעוני למחשבה ויצירה יהודית Tenou'a. שנכתב לראשונה בשנת 1981 על ידי הרב דניאל פרחי, בעריכתה של הרבה דלפין הורווילור. בית כנסת/בית קהילה ב-11 rue Gaston de Cavaillet ברובע ה-15. בית כנסת שני (נוצר ב-1983) במזרח פריז, ממוקם ב-24 rue du Surmelin ברובע ה-20. מדיה וקבצים בנושא התנועה היהודית הליברלית של צרפת בוויקישיתוף אתר האינטרנט הרשמי של התנועה היהודית הליברלית של צרפת מידע על הרבה דלפין הורווילר
מפלגת הדמוקרטיה

מפלגת הדמוקרטיה (בפרסית: حزب مردم‌سالاری) היא מפלגה רפורמיסטית באיראן, שהוקמה על ידי פעילים איראנים, שרצו לשמר את מורשתו של נשיא איראן לשעבר, מוחמד ח'אתמי. למפלגה נציג אחד במג'לס וארבעה נציגים ברשויות המקומיות (2 באספהאן, אחד בשיראז ואחד בתבריז). בראשיתה, הוקמה המפלגה על ידי סטודנטים באוניברסיטאות בפרוביציה סמנאן, שרצו למסד מפלגה רפורמיסטית שתפעל ברמה הארצית, המחוזית והמוניציפלית ברחבי המדינה. למפלגה יש עיתון בשם "מרדום-סאלארי" ("דמוקרטיה"). על פי המניפסט של מפלגת הדמוקרטיה, המהפכה האיראנית הצליחה משום שהייתה עממית. למפלגה יש ארבע אמונות עיקריות: אמונה באסלאם כדת השלמה ביותר בעולם. אמונה בחוקת הרפובליקה האסלאמית של איראן כיסוד הסדר החברתי. אמונה בערכיו של רוחאללה ח'ומייני ובעקרון שלטון חכם ההלכה האיסלאמי כציר המשותף המאחד את כל הפעילות הפוליטית. האמונה בריבונות העם, וכי ריבונות זו אינה סותרת את ריבונותו של אלוהים. במניפסט המפלגה מפורטות אחת עשרה מטרות: הגנה על ערכי המהפכה האיסלאמית מ-1979 וערכיה. הגברת המודעות הציבורית בכל הנוגע למימוש כלל ענייני הציבור בהתאם לתבונה. השתתפות המונית של העם האיראני בניהול כלל ענייניו. שלטון החוק כולל. פיתוח בר-קיימא של המדינה בכל התחומים. הבטחת חירות וחירות מדינית וחברתית לעם כולו. חיזוק הצדק והתנגדות לאפליה בכל שכבות החברה. איסוף וארגון כוחות לקראת פיתוח החברה האזרחית האסלאמית. הבטחת האחדות האסלאמית וחיזוק הקונצנזוס הלאומי. שמירה על עצמאותה ושלמותה הטריטוריאלית של איראן. הרחבת היחסים הבינלאומיים הצודקים המבוססים על שלושת העקרונות של כבוד, חוכמה וכדאיות. בשנת 2019 הוביל המזכיר הכללי מוסטפא קווקביאן מאבק במטרה לשנות את שיטת הבחירות במדינה. לפיו, שיטת הבחירות הנוכחית אינה אחראית מספיק, מכיוון שקשה לקבוע את עמדתו הפוליטית של המועמד. המפלגה טוענת כי הפוליטיקה האיראנית הקיימת מורכבת מסיעות פוליטיות רבות שרופפות ואינן יציבות. כפתרון אפשרי, מפלגת הדמוקרטיה ניסתה לשנות את שיטת הבחירות ולהחליף את בחירת המועמדים הבודדים בבחירת מפלגות. מפלגת הדמוקרטיה טוענת שמערכת זו תאפשר לבוחרים להצביע למצע פוליטי מסוים המחייב את הפוליטיקאים. בסופו של דבר הניסיון לשנות את שיטת הבחירות נכשל. במהלך טקס האזכרה לעזאם טלגאני, פוליטיקאית איראנית בולטת שהתמודדה לנשיאות, אמר קווקביאן, כי "מועצת שומרי החוקה מעולם לא ביטלה ולא אישרה באופן רשמי את זכותה של אישה להיות נשיאת איראן." קוואקביאן חזר והדגיש כי השימוש של חוקת איראן במילה "רג'ול" כולל לעיתים קרובות את שני המינים בקריאת הקוראן. לפי הפרשנות המפלגתית תרגום המילה הוא "אישיות", ולא "אדם". בנוסף על כך, הוא הצהיר שאישה כמו עזאם טלגאני בהחלט יכולה להיחשב כ"אישיות פוליטית", וקרא למועצת שומרי החוקה להבהיר את הפרשנות החוקתית הרשמית שלה. "در باره ما". "خانه احزاب به رای دیوان عدالت درباره تجمعات اعتراض کند". "مجلس باید قانون جامع انتخابات ابعاد واژه "رجل سیاسی" را به طور دقیق مشخص کند".
ריצ'רד ביגס

ריצ'רד ביגס (באנגלית: Richard Biggs‏; 18 במרץ 1960 - 22 במאי 2004) היה שחקן טלוויזיה ותיאטרון אמריקני, שנודע בזכות גילום דמותו של ד"ר מרקוס האנטר באופרת הסבון "ימי חיינו" (1987 - 1994) וד"ר סטיבן פרנקלין בסדרת המדע בדיוני "בבילון 5" (1994 - 1998). לאחר תפקידו בסדרה "בבילון 5", ביגס השתתף בתפקידי אורח בסדרות "רפואה שלמה", "ג'אג", "CSI", "האור המנחה", "ER, ‏"NYPD Blue" וסדרה המבוססת על הסרט "פחד עד מוות". מדיה וקבצים בנושא ריצ'רד ביגס בוויקישיתוף ריצ'רד ביגס, במסד הנתונים הקולנועיים IMDb (באנגלית) ריצ'רד ביגס, באתר AllMovie (באנגלית) ריצ'רד ביגס, במסד הנתונים הקולנועיים KinoPoisk (ברוסית) ריצ'רד ביגס, באתר MusicBrainz (באנגלית) ריצ'רד ביגס, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מרנלו

מרנלו (במודנית: Maranèl) היא עיר וקהילה במחוז מודנה באמיליה-רומאניה שבצפון איטליה, 18 ק"מ ממודנה, עם אוכלוסייה של 17,504 נכון לשנת 2017. היא ידועה בעולם כביתם של החברות פרארי, של פורמולה 1 ושל קבוצת המרוצים פרארי. מרנלו היה גם ביתה של חברת בניית הפחונים Carrozzeria Scaglietti, שהיא חברה בבעלותם של פרארי. מרנלו היא המיקום של מפעל פרארי מאז תחילת שנות ה-40. במהלך מלחמת העולם השנייה אנצו פרארי העביר את מתקני חברתו למרכז העיר מרנלו, וסיים תקופה ארוכה שבה היה חלק בחברה אלפא רומיאו. בתחילה המפעל של פרארי במרנלו היה בשיתוף עם Auto Avio Costruzioni, עסק לייצור כלי מכונות שהקים אנזו כדי לקדם את החברה בזמן שהאיסור של אלפא רומיאו על אנצו פרארי לייצר מכוניות הנושאות את השם פרארי היה בתוקף. במרנלו נמצא גם המוזיאון הציבורי "מוזיאון פרארי", אשר מוקדש ליצרנית מוכניות הספורט. הספרייה החדשה שלה נפתחה בנובמבר 2011, ועוצבה על ידי אראטה איסוזקי ואנדריאה מאפי. מרנלו היא נקודת ההתחלה של המרתון האיטלקי השנתי, שמסתיים בקארפי אשר סמוכה לה. ספריית העיר החדשה של מרנלו תוכננה בידי אנדריאה מאפאי ואיסוזקי. הספרייה נפתחה בשנת 2012. כנסיית הקהילה בעיר של סן ביאג'יו נבנתה מחדש ב-1903. אנצו פרארי - מייסד קבוצת מרוצי הגרנד פרי למכוניות "סקודריה פרארי" ויצרנית המכוניות פרארי. אומברטו מסטי - רוכב אופנוע איטלקי שניצח במרוצי אופנועי גרנד פרי מיכאל שומאכר - נהג מרוצים גרמני לשעבר. התחרה במרוצי הפורמולה 1 בין השנים 1991–2006, ובין השנים 2010–2012. אדינסון קבאני -כדורגלן אורוגוואי המשחק בעמדת החלוץ במנצ'סטר יונייטד ובנבחרת אורוגוואי. איטליה אוזיירי, איטליה (מ־1986) איטליה איטירדו, איטליה (מ־1986) איטליה בוטליי, איטליה (מ־1986) איטליה בורגוס, איטליה (מ־1986) איטליה טרמיני אימרס, איטליה (מ־1986) מדיה וקבצים בנושא מרנלו בוויקישיתוף New Town Library in Maranello by Arata Isozaki and Andrea Maffei, Dezeen, ‏2012-12-16 (באנגלית) Baglione, Chiara (June 2012). "Arata Isozaki, Andrea Maffei. Biblioteca Civica, Maranello". Casabella (814): 48–55.
קזימיר וילהלם מהסן-הומבורג

קזימיר וילהלם מהסן-הומבורג (23 במרץ 1690 - 9 באוקטובר 1726) היה נסיך הסן-הומבורג. קזימיר וילהלם היה בנו הצעיר של פרידריך השני, רוזן הסן-הומבורג, הנסיך המפורסם של הומבורג, מנישואיו השניים עם לואיזה אליזבת מקורלנד, בתו של יקוב קטלר, דוכס קורלנד. הוא התחנך יחד עם אחיו למחצה הצעיר ממנו בשלוש שנים גאורג לודוויג (מנישואיו השלישיים של פרידריך השני עם הרוזנת סופיה זיבילה מליינינגן-וסטרבורג. במהלך ביקור אצל בן דודו פרידריך וילהלם, דוכס מקלנבורג-שוורין התעוררה בו התשוקה לציד, שחלק עם אביו ואחיו. מאחר שאחיו הגדול פרידריך השלישי ושני בניו הקדימו אותו בקו הירושה, הוא בחר בקריירה צבאית ולחם ב-1708 בגדוד מקלנבורג בפיקודו של הנסיך אויגן מסבויה. בתחילת 1715, הוא נכנס לצבא השוודי בפיקודו של קרל השנים עשר, מלך שוודיה. כבר בתחילת הקיץ הוא נפל בשבי בוויסמר ופרש מהצבא. בשנת 1718 חילקו נסיכי הסן-הומבורג כמה נכסים באמצעות הגרלה. קזימיר וילהלם קיבל את האחוזה בהוטנסלבן. הוא גם היה הבעלים של בית סינקלייר מול טירת הומבורג בבאד הומבורג. מורשתו היא יומן הציד שלו, המתאר את תשוקתו לציד ולסוסים. קזימיר וילהלם התחתן ב-9 באוקטובר 1722 עם כריסטינה שרלוטה, רוזנת זולמס-בראונפלס, בתם של וילהלם מוריץ, רוזן זולמס-בראונפלס ומדלינה סופיה מהסן-הומבורג, ממנה נולדו לו שלושה ילדים: פרידריך הרביעי, רוזן הסן-הומבורג (1724–1751) אויגן (1725) אולריקה סופיה (1726–1792) מדיה וקבצים בנושא קזימיר וילהלם מהסן-הומבורג בוויקישיתוף קזימיר וילהלם מהסן-הומבורג, באתר "Find a Grave" (באנגלית) E. G. Steinmetz: Aus dem Jagdtagebuch des Landgrafen Kasimir Wilhelm von Homburg, in: Mitteilungen des Vereins für Geschichte und Landeskunde zu Bad Homburg vor der Höhe, 1936
ג'רי דויל

ג'רי דויל (באנגלית: Jerry Doyle; ‏16 ביולי 1956 - 27 ביולי 2016) היה שחקן, מארח תוכנית רדיו ופרשן פוליטי אמריקני. נודע בעיקר בזכות תפקידו כקצין האבטחה מייקל גריבלדי בסדרת המדע בדיוני "בבילון 5" בין השנים 1994–1998. לאחר שהועסק כטייס מטוסים וכברוקר בוול סטריט, דויל שינה מסלול קריירה למשחק כאשר עבר ללוס אנג'לס בשנת 1991. תפקידו הראשון היה כמחליף פוטנציאלי לברוס ויליס בסדרה "בלשים בלילה", ובהמשך בתפקיד עורך-דין באופרת הסבון "היפים והאמיצים". תפקידו הגדול הראשון היה בסדרה "בבילון 5". לאחר עבודתו בסדרה "בבילון 5", דויל רץ כמועמד המפלגה הרפובליקנית של בית הנבחרים של ארצות הברית בבחירות הקונגרס למחוז בחירה בקליפורניה בשנת 2000. הוא זכה בפריימריז מבלי שהשקיע כסף בקמפיין. אולם, הוא הפסיד לחבר המפלגה הדמוקרטית בראד שרמן. מדיה וקבצים בנושא ג'רי דויל בוויקישיתוף ג'רי דויל, במסד הנתונים הקולנועיים IMDb (באנגלית) ג'רי דויל, באתר AllMovie (באנגלית) ג'רי דויל, במסד הנתונים הקולנועיים KinoPoisk (ברוסית) ג'רי דויל, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אריה קפלן

הרב אריה משה אליהו קפלן (י"ד בחשון ה'תרצ"ה, 23 באוקטובר 1934 – י"ד בשבט ה'תשמ"ג, 28 בינואר 1983) היה רב אורתודוקסי יהודי-אמריקאי אשר החליט, בעקבות נהירה של יהודים רבים לשיטות מדיטטיביות של תורות המזרח, להבהיר את הקשר בין מדיטציה ליהדות. קפלן נולד בעיר ניו יורק ב-1934, ולמד בישיבות חרדיות. הוא הוסמך לרבנות בישיבת מיר בארצות הברית. למד באקדמיה, וסיים תואר שני בפיזיקה. היה דמות בולטת בתנועה להחזרה בתשובה בארצות הברית. הרצאותיו וספריו פורסמו על ידי תנועת הנוער NCSY. כתביו השפיעו רבות על פיתוח המדיטציה היהודית המודרנית. קפלן כתב עשרות ספרים, בהם ניסה לשלב בין תחומים שונים, והצליח להבהיר בעזרת משלים שונים מושגים מסובכים. אחד מספריו הנודעים הוא תרגום חמישה חומשי תורה לאנגלית מודרנית, בשם "The Living Torah". זו הייתה עבודה חלוצית בשפה האנגלית, ששילב מפות, מפתחות והערות מדעיות מחכימות בכרך אחד המיועד לציבור אורתודוקסי. ספריו בנושא יהדות ומדיטציה נכתבו בין השנים 1976 ו-1982. בספרו 'מדיטציה והתנ"ך', שנכתב בתשל"ו (1976), ויצא לאור כשנתיים מאוחר יותר, הציע פיענוח לשיטות המדיטציה של הנביאים. בשנת תשמ"ב (1982) יצא לאור ספרו 'מדיטציה וקבלה' (יצא לאור בתרגום לעברית בשנת תשנ"ה, 1995). ספר נוסף שנכתב באותה שנה - "מבוא ל'מדיטציה יהודית'", התפרסם בשנת תשמ"ה (1985), לאחר מותו (ותורגם אף הוא לעברית). נתפרסמו גם הרצאות שנתן בביתו בשנת תשמ"ב (1982), תחת הכותרת 'מדיטציה ונבואה' בספר Inner Space. מימי גן-עדן: המסתורין של המקווה : מחקר על מהות המקווה, התחדשות והיוולדות מחדש. ירושלים תשמ"ד. סיפורי מעשיות (ספר): עם פירוש וביאור בהוצאת מכון נחלת צבי, תשפ"ג. ספר יצירה: עם פירוש וביאור בהוצאת למשכל, תשע"א. חידוש כמוני לא היה בעולם: חייו ועולמו של רבי נחמן מברסלב, בהוצאת מגיד, תש"ף. ספר הבהיר: עם מבוא ופירוש בהוצאת קורן, תשפ"ג. מדיטציה יהודית - מדריך מעשי. (הוצאת פראג) מדיטציה וקבלה. אינטליגנציה מלאכותית. (הוצאת משרד הביטחון) החומרים בשירות האדם המודרני. (הוצאת משרד הביטחון) מסע אל עולמות רחוקים. (הוצאת משרד הביטחון) המחשב בעקבות האדם. (הוצאת מערכות) ספר קטן על הקיברנטיקה הגדולה. (הוצאת י. שרברק) יום השבת- מעין עולם הבא. (הוצאת פראג) ביוגרפיה בעברית מאת הרב דוב מאיר אייזנשטיין נדפסה בתוך: מבוא לספר 'מורה אור' (על העניינים הקשים שבהשקפה: תכלית הבריאה, צמצום, ידיעה ובחירה) מאת הרב אריה קפלן, ירושלים תשנ"ב. מדיה וקבצים בנושא אריה קפלן בוויקישיתוף כרטיס נפטר(הקישור אינו פעיל) באתר הר הזיתים מאמר העוסק בתכלת, מדיטציה וקבלה וסוקר את שיטתו של קפלן(הקישור אינו פעיל), הרב ד"ר נתן אופיר (אופנבכר), מדיטציה במבט יהודי, בד"ד י"ח, תשנ"ח, עמ' 408-418 פתרון מקורי על פי הקבלה שהציע הרב קפלן לשאלת גיל העולם "ספר יצירה" להרב אריה קפלן זצ"ל, מאת הסופר נתן רועי רועי הורן, החידה הקדומה של המיסטיקה היהודית, מקור ראשון, מוסף "שבת", 27 באפריל 2012 קפלן, אריה משה אליהו, מורה אור, ירושלים, תשנ"ב, באתר היברובוקס אריה קפלן (1934-1983), דף שער בספרייה הלאומית
The Living Daylights (שיר)

The Living Daylights הוא שיר של להקת הסינת'-פופ הנורווגית א-הא משנת 1987. הוא נכתב על ידי גיטריסט הלהקה פול וואקטר. השיר שימש כשיר הנושא של הסרט 007 באזור המסוכן מסדרת סרטי ג'יימס בונד. ג'ון בארי נחשב כשותף לכותב ומפיק, וההוצאה הראשונית של השיר הייתה הגרסה שלו. הגרסה השנייה של השיר, שעובדה מחדש על ידי הלהקה ב-1988, הופיעה באלבום האולפן השלישי שלה, Stay on These Roads. השיר הגיע למקום החמישי בבריטניה ולמקום הראשון בנורווגיה. השיר הוא אחד השירים המושמעים ביותר של להקת א-הא בהופעות חיות ולעיתים קרובות הורחב לשירה עם קהל, כפי שהופיע באלבום ההופעה החיה How Can I Sleep with Your Voice in My Head. בהופעות חיות, פול וואקטר כלל לעיתים קרובות את שיר הנושא של ג'יימס בונד בסולו הגיטרה שלו. להקת ההבי מטאל הדרום אפריקאית The Narrow הוציאה גרסת כיסוי של השיר בשנת 2005. הקליפ של השיר, שביים סטיב ברון, צולם בבימת 007 בלונדון, שנבנתה במיוחד עבור הזיכיון של ג'יימס בונד. הוא כולל סצנות שונות מהסרט ואת הלהקה כשהיא מופיעה בבימת 007 הריקה. מידע על היצירה "The Living Daylights" באתר מיוזיק בריינז מידע על הסינגל "The Living Daylights" באתר מיוזיק בריינז מידע על היצירה "The Living Daylights" באתר Discogs סרטון השיר "The Living Daylights" באתר יוטיוב Ehrlich, David (2 בנובמבר 2015). "James Bond Movie Theme Songs, Ranked Worst to Best". Rolling Stone. נבדק ב-27 בינואר 2024. {{cite journal}}: (עזרה)